CELEX: 52020DP0022
Language: hu
Date: 2020-01-30 00:00:00
Title: Az Európai Parlament 2020. január 30-i határozata az Egységes Szanálási Testület alelnökének kinevezésére irányuló javaslatról (N9-0006/2020 – C9-0011/2020 – 2020/0904(NLE))

2021.8.17.   
            
            
               HU
            
            
               Az Európai Unió Hivatalos Lapja
            
            
               C 331/44
            
         
      P9_TA(2020)0022
      Az Egységes Szanálási Testület alelnökének kinevezése
      Az Európai Parlament 2020. január 30-i határozata az Egységes Szanálási Testület alelnökének kinevezésére irányuló javaslatról (N9-0006/2020 – C9-0011/2020 – 2020/0904(NLE))
      (Egyetértés)
      (2021/C 331/07)
      
         Az Európai Parlament,
      
                  —
               
               
                  tekintettel a Jan de Carpentier-nek az Egységes Szanálási Testület alelnökévé történő kinevezéséről szóló, 2020. január 14-i bizottsági javaslatra (C9-0011/2020),
               
            
                  —
               
               
                  tekintettel a hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-i 806/2014/EU európai parlamenti és tanácsi rendelet (1) 56. cikkének (6) bekezdésére,
               
            
                  —
               
               
                  tekintettel az uniós gazdasági és monetáris ügyekkel kapcsolatos pozíciók jelöltjei közötti nemi egyensúlyról szóló, 2019. március 14-i állásfoglalására (2),
               
            
                  —
               
               
                  tekintettel a gazdasági és monetáris unió intézményeiről és szerveiről, illetve a közszolgálati jogviszony megszűnése utáni összeférhetetlenség megelőzéséről szóló, 2020. január 16-i állásfoglalására (3),
               
            
                  —
               
               
                  tekintettel eljárási szabályzata 131. cikkére,
               
            
                  —
               
               
                  tekintettel a Gazdasági és Monetáris Bizottság jelentésére (A9-0010/2020),
               
            
                  A.
               
               
                  mivel a 806/2014/EU rendelet 56. cikkének (4) bekezdése szerint az Egységes Szanálási Testület alelnökét érdemei, képességei, banki szakértelme, pénzügyi ismeretei, illetve a pénzügyi felügyelet és szabályozás, valamint a bankok szanálása szempontjából releváns tapasztalatai alapján kell kinevezni;
               
            
                  B.
               
               
                  mivel a Parlament sajnálja, hogy a 806/2014/EU rendelet 56. cikkének (4) bekezdésében rögzített kötelezettségek, valamint a Parlament által a jelöltek listájának benyújtásakor a nemek közötti egyensúly tiszteletben tartására tett számos felszólítás ellenére az összes jelölt férfi, mivel a Parlament sajnálatát fejezi ki amiatt, hogy a nők továbbra sincsenek megfelelő arányban képviselve a banki és pénzügyi szolgáltatások terén betöltött vezető pozíciókban, és kéri, hogy a következő jelölésnél tartsák tiszteletben a nemek kiegyensúlyozott képviseletét; mivel valamennyi uniós és nemzeti intézménynek és szervnek konkrét intézkedéseket kell tennie a nemek közötti egyensúly biztosítása érdekében;
               
            
                  C.
               
               
                  mivel a 806/2014/EU rendelet 56. cikke (6) bekezdésének megfelelően a Bizottság 2019. november 13-án elfogadta az Egységes Szanálási Testület alelnöki tisztségére előválogatott jelöltek listáját;
               
            
                  D.
               
               
                  mivel a 806/2014/EU rendelet 56. cikke (6) bekezdésének megfelelően a Bizottság megküldte az előválogatott jelöltek listáját a Parlamentnek;
               
            
                  E.
               
               
                  mivel 2020. január 14-én a Bizottság javaslatot fogadott el Jan de Carpentier-nek az Egységes Szanálási Testület alelnökévé és az Egységes Szanálási Testület vállalati szolgáltatásait működtető és az Egységes Szanálási Alapot felügyelő igazgatóvá történő kinevezéséről, és továbbította ezt a javaslatot a Parlamentnek;
               
            
                  F.
               
               
                  mivel a Gazdasági és Monetáris Bizottság ezután értékelte az Egységes Szanálási Testület alelnöki tisztségére javasolt jelölt képességeit, különös tekintettel a 806/2014/EU rendelet 56. cikkének (4) bekezdésében meghatározott követelményekre;
               
            
                  G.
               
               
                  mivel 2020. január 22-én a Gazdasági és Monetáris Bizottság meghallgatta Jan de Carpentier-t, aki nyitóbeszédet mondott, majd válaszolt a bizottság tagjai által feltett kérdésekre;
               
            
               
                  1.
               
               
                  egyetért Jan de Carpentier-nek az Egységes Szanálási Testület alelnökévé történő, ötéves időtartamra szóló kinevezésével;
               
            
               
                  2.
               
               
                  utasítja elnökét, hogy továbbítsa ezt a határozatot az Európai Tanácsnak, a Tanácsnak és a Bizottságnak, valamint a tagállamok kormányainak.
               
            
         (1)  HL L 225., 2014.7.30., 1. o.
      
      
         (2)  Elfogadott szövegek, P8_TA(2019)0211.
      
         (3)  Elfogadott szövegek, P9_TA(2020)0017.